**Европейска седмица на общественото здраве (16-20 май 2022 г.)**

**„Здравето през целия живот“.**

|  |  |
| --- | --- |
|  | C:\Users\Chamova\Desktop\eupha\EUPHW Bulgaria logo.jpg |

За четвърта поредна година Тракийски университет, Стара Загора ще участва в Европейската седмица на Oбщественото здраве (EUPHW), която ще се проведе в периода 16-20 май 2022 г

Европейската седмица на общественото здраве (EUPHW) е ежегодна инициатива на Европейската Асоциация на общественото здраве (EUPHA) и се реализира с подкрепата на Европейското Регионално Бюро на Световната здравна организация (СЗО).

Европейската седмица на общественото здраве има за цел:

* Да подчертае значимостта на общественото здраве и да допринесе за едно по-отворено общество в рамките на Европа.
* Да повиши осъзнаването и да разшири съществуващите идеи по отношение на пет специфични общественоздравни теми.
* Да способства за изграждане на доверие и иновативни подходи за сътрудничество между всички професионалисти в сферата на общественото здраве на местно, национално, регионално и европейско ниво.

Европейските страни се включват в инициативата чрез своите национални асоциации по обществено здраве, а България взема участие чрез активното съдействие и ръководство на Българската асоциация по обществено здраве (БАОЗ), която е пълноправен член на EUPHA.

Темата на Европейската седмица на Oбщественото здраве (EUPHW) тази година е **„Здравето през целия живот“.**

Всеки ден от Седмицата е посветен на отделна тема.

Темите на 2022-издание на EUPHW (16-20 май) са:

**Понеделник**, [**16 май: Здрави и здравнообразовани млади хора**](https://eupha.org/a_healthy_and_health_literate_youth)

**Вторник, [17 май: Ваксинацията като ключова стратегия за превенция](https://eupha.org/vaccination_as_key_prevention_strategy)**

**Сряда**, [**18 май: Климатичните промени влияят върху нашето здраве**](https://eupha.org/climate_change_effects_our_health)

**Четвъртък**,[**19 май: Няма здраве без добро психично здраве**](https://eupha.org/no_health_without_mental_health)

**Петък**, [**20 май: Да изградим устойчиви здравни системи**](https://eupha.org/building_resilient_health_systems)



В рамките на тазгодишната Седмица преподаватели и студенти от Тракийски университет – Стара Загора организират следните инициативи:

|  |  |
| --- | --- |
| https://eupha.org/repository/EUPHW/EUPHW2022/Monday.png | **Ден 1: Здрави и здравнообразовани млади хора**  **Понеделник, 16 май, 2022, 11:30-12:15**  (HW111) |

В **понеделник, 16 май**, под мотото на първия ден на Европейската седмица „Здрави и здравнообразовани млади хора“, от 11:30 до 12:15 се организира панелна дискусия на тема „Сексуално трансмисивни инфекции: превенция и здравно обучение на млади хора“.

Формат на събитието: присъствено

Събитието е регистрирано от екип на катедра „Социална медицина, здравен мениджмънт и медицина на бедствените ситуации“ при Медицински факултет на ТУ и предвижда разискване проблемите на превенцията на сексуално трансмисивни инфекции в условията на пандемия, както и новите предизвикателства в обучението на младите хора в тази специфична област.

Аудитория: студенти от специалност „Акушерка“ на Медицински факултет. Събитието ще премине под формата на дискусионен панел с модератор доц. д-р Б. Парашкевова и ключов лектор ас. д-р Р. Гърдева, дермато-венеролог.

|  |  |
| --- | --- |
| https://eupha.org/repository/EUPHW/EUPHW2022/Tuesday.png | **Ден 2: Ваксинацията като ключова стратегия за превенция**  **Вторник, 17 май 2022, 11:00-12:00**  (HW30) |

На **17 май 2021, вторник**, от 11.00 до 12.00 часа се организира онлайн лекция на тема „**Информираност относно ваксинопрофилактиката при възрастни**“ с лектори: проф. Хр. Милчева, кат. Здравни грижи, МФ, ТУ и д-р Р. Йорданова, Медицински колеж при ТУ.

Формат на събитието: онлайн meet.google.com/qsi-feer-ghv

Аудитория: студенти и здравни професионалисти.

Застаряването на населението е проблем с нарастваща важност. Това поставя нови предизвикателства пред политиките за подобряване на здравето и качеството на живот на възрастните хора. Лекцията се фокусира върху ваксинопрофилактиката като основно средство за постигане на тази цел чрез борба със заболяванията и уврежданията при възрастните.

Събитията, с които Медицински факултет и Медицински колеж при Тракийски университет ще участват в Европейската седмица на Общественото здраве са регистрирани на сайта на Европейската асоциация по обществено здраве (EUPHA) <https://eupha.org/euphw_page.php?c=BG> под номера HW111, HW30 и са част от официалните събитията на тази значима общоевропейска инициатива.

Достъпът до мероприятията е отворен за всеки, който проявява интерес. За целта, в официалната регистрирация на всяко събитие се  посочва имейл адрес за кореспонденция с преподавателя, който инициира съответната проява, и който би могъл да осигури такъв по-широк достъп.